Vrou waarsku ouers ná sy meisies van 'ontvoering' red | Netwerk24
Transitomaatskappy sê nie veel oor 'skietvoorval'
Die transitomaatskappy SBV wou Sondag nie veel sê oor 'n skietvoorval waarby een van sy werknemers Sondagoggend in Cambridge, Durban, betrokke was nie.
Faf steek tong uit vir kritici
Die Springbokke se afrigtingspan het nog nooit in Faf de Klerk se vermoëns getwyfel nie.
REGSTREEKS: SA t. Indië (SA: 41/3)
Die Proteas hervat hul eerste beurt op dag drie van die derde toets teen Indië Maandag op Ranchi op 9/2. Volg die aksie regstreeks hier.
Tegniese ontleding: Is Northam nou 'n slegte kopie?
Die platinumprodusent se grafiek wys hy is erg oorgekoop, skryf Frans en Christelle de Klerk.
Die hele wêreld bestaan nou uit kapitaliste
Wat baie mense waarskynlik nie besef nie, is dat ongelykheid hoofsaaklik voortspruit uit onvoldoende onderwys en opleiding.
Dié Kaapse klip nie 'n steen des aanstoots
Die skielike verdwyning van 'n bekende landmerk in Bellville het Willem Fransman jr. laat wonder oor monumente en wat dit vir 'n dorp of stad kan beteken.
'n Web van geld, eiendom en politiek in Kaapstad
In dié uittreksel uit sy boek A House Divided – The feud that took Cape Town to the brink, beskryf Crispian Olver sy pogings om die web van verbintenisse tussen politici en eiendomsontwikkelaars in die Kaapstad-metro bloot te lê.
Antwoord my, Roelf en FW ...
Ken jy die bokser-grappie?
'n Verhaal ryk aan metafore
Roman eggo Joseph Conrad
"The horror, the horror!".
Vrou waarsku ouers ná sy meisies van 'ontvoering' red
Deur Cara-Lee Dorfling 25 April 2019 08:33
'n Vrou van Port Elizabeth, wat twee tienermeisies glo te hulp gesnel het toe hulle amper helder oordag ontvoer is, het ouers gewaarsku om nie hul kinders alleen op straat te laat stap nie.
Volgens die vrou, wat anoniem wil bly, het die voorval Maandag omstreeks 15:40 in Bellweg in Gelvandale gebeur.
"Die pad was dié middag stil. Dit het liggies gereën en dit was 'n vakansiedag.
'n Foto van die bakkie en een van die twee mans wat glo Maandag twee tienermeisies in Gelvandale, Port Elizabeth, probeer oortuig het om in die bakkie te klim. Foto: Verskaf
"Ek het in die straat opgery en 'n skedonk-bakkie met twee mans gesien. Hulle het stadig gery terwyl hulle met twee tienermeisies op die sypaadjie probeer praat het.
"Ek kon aan die meisies se houding sien dat iets verkeerd is – hulle het ongemaklik gelyk."
Sy sê die bakkie was aan die oorkant van die pad van die meisies. "Die meisies het skielik vinniger gestap en toe draai die bakkie in die baan van die aankomende verkeer in om nader aan die meisies te wees."
Die vrou sê sy het geweet iets is verkeerd en het haar dubbelkajuitbakkie reg voor die ander bakkie tot stilstand gebring.
"Ek hoef nie eens te gevra het nie, want ek kon die vrees op die meisies se gesigte sien. Maar ek het gevra en hulle het gesê die mans wou hê hulle moes in die bakkie klim."
Sy het vir die meisies gesê dat hulle in haar bakkie kan klim, waarna sy die mans gekonfronteer het.
"Ek het nie gedink wat ek doen toe ek die twee mans aanvat nie, maar ek is ook 'n ma en het besluit ek moet iets doen."
Ons moet mense waarsku. Ek is seker die meisies sou Maandag ontvoer gewees het. Kinders word nie op ander plekke ontvoer nie – hulle word hier, op ons voorstoep, gevat.
Die twee mans het eers beweer dat hulle die meisies aanwysings na die naaste Spar gevra het. Toe die meisies, wat in daardie stadium reeds in die vrou se bakkie was, skree dat dit nie waar is nie, het die mans gesê hulle wou die meisies 'n saamrygeleentheid gee omdat dit reën.
"Op daardie oomblik het nog 'n motor by ons stilgehou. Die oom in die motor het gesê hy het ook verby die skedonk-bakkie gery en gesien dat die meisies ongemaklik lyk. Hy het om die blok gery en weer kom kyk wat aangaan.
"Dié oom se optrede sê vir my dat ek nie oorreageer het nie."
Die vrou het die meisies by hul huise gaan aflaai. Sy het Dinsdag die voorval by die polisie aangemeld.
"Ons moet mense waarsku. Ek is seker die meisies sou Maandag ontvoer gewees het. Kinders word nie op ander plekke ontvoer nie – hulle word hier, op ons voorstoep, gevat."
Kapt. Johan Rheeder, polisiewoordvoerder, sê die voorval is by die polisie aangemeld, maar omdat die vrou nie die klaer in die saak nie, is 'n dossier nie geopen nie.
Hy sê die inligting sal wel Woensdag aan die polisie se intelligensie-eenheid gegee word om op te volg.